Dar-es-Salaam

Dar-es-Salaam (fra arabisk  Dār as-Salām, «Fredens hus»), tidligere Mzizima, er Tanzanias største by og 10. størst i Afrika. Den var hovedstad fram til 1996 da hovedstaden offisielt ble flyttet til Dodoma. Dar-es-Salaam ligger ved kysten av Indiahavet. Byen hadde 4 364 541 innbyggere ved den offisielle folketellingen i 2012. Dar-es-Salam ligger i regionen Pwani. Tredjedelen av all industri i Tanzania er plassert her. Dar-es-Salaam har blant annet tekstilindustri, skoindustri, sementindustri, tobakkindustri, bryggerier og oljeraffinerier. Byen ble grunnlagt i 1862 av sultanen av Zanzibar. Byen er hovedstaden i Dar-es-Salaam-regionen.

 Historie 
I det 19. århundret var Mzizima (swahili for «sunn by») en fiskerlandsby i periferien av indiahavshandelen. I 1865 eller 1866 begynte sultan Majid bin Said av Zanzibar byggingia av en ny by i nærheten av Mzizima og kalte den Dar-es-Salaam. Navnet oversettes vanligvis med «fredens havn» eller «fredens hjem», basert på det persiske/arabiske ordet bandar («havn») eller arabiske dar («hus») og arabisk es salaam («av fred»). Dar-es-Salaam forfalt etter Majids død i 1870, men blei gjenoppliva i 1887, da det tyske østafrikakompaniet etablerte en stasjon der. Byens vokste mye som administrativt og kommersielt senter i Tysk Østafrika, og industriell utviding på grunn av jernbanelinja som ble bygd tidlig på 1900-tallet.

mini|venstre|portrett=0.6|St. Josefs katedral blei oppført mellom 1897 og 1902.

Tysk Østafrika blei inntatt av britene under første verdenskrig, og fikk navnet Tanganyika. Dar-es-Salaam blei beholdt som hovedstad i det nye territoriet. Under britisk indirekte styre blei separate europeiske (f.eks. Oyster Bay) og afrikanske (f.eks. Kariakoo og Ilala) områder grunnlagt i utkanten av byen. Byens befolkning inkluderte også mange av sørasiatisk opprinnelse. Etter andre verdenskrig hadde Dar-es-Salaam en periode med rask vekst.

Politisk utvikling, inkludert danninga og veksten av Tanganyika African National Union, førte til at Tanganyika blei uavhengig i desember 1961. Dar-es-Salaam fortsatte å fungere som hovedstad, også etter at Tanganyika og Zanzibar slo seg sammen og danna Tanzania i 1964. I 1973 blei det imidlertid beslutta å flytte hovedstaden til Dodoma, som ligger mer sentralt i landet. Flyttingsprosessen er ennå ikke fullført, og Dar-es-Salaam er fortsatt den viktigste byen i Tanzania.

 Klima 
Klimaet er fuktig og varmt, med en gjennomsnittlig dagtemperatur på 30°C.  De varmeste månedene er november til februar/mars. I perioden juni til oktober er det noe svalere når den sørvestlige monsun bringer med seg kaldere og tørre vær. Den lange regntida er fra midten mars til midten av  mai og i den er det kraftige regnskyll ofte med torden, men regnet varer vanligvis ikke hele dagen. Den korte regntida er vanligvis fra andre halvdel av oktober til midten av desember. 

 Transport 
Julius Nyerere internasjonale lufthavn er flyplassen i Dar-es-Salaam, og er den største i Tanzania. Den er oppkalt etter landets første president.

Sentralbanen er en jernbanelinje som går fra Dar-es-Salaam via Dodoma til Kigoma ved Tanganyikasjøens bredder. TAZARA-jernbanen binder Dar-es-Salaam sammen med Kapiri Mposhi i Zambia.

Det meste av offentlig transport innad i byen foregår med minibusser kalt dalla dallaer. Ellers er autorickshawer, kalt bajaj (etter firmaet som produserer dem) et meget vanlig framkomstmiddel.

 Referanser 


kategori:Byer i Tanzania
Kategori:Tidligere hovedsteder